Slobodan Irak snažan udarac ideologiji straha i ugnjetavanja
Teroristi  se bore u Iraku  jer znaju da će slobodan Irak u srcu Srednjeg istoka  biti snažan udarac za ideologiju koja se održava na u
Na sastanku sa iračkim premijerom Ibrahimom al- Jaafarijem u Bijeloj kući, predsjednik George Bush je rekao da irački narod zaslužuje pohvalu zbog toga što je krenuo u pravcu demokratije bez obzira na pokušaje terorista da ometu taj proces. ”Sedam mjeseci nakon ponovnog zadobijanja suvereniteta, irački je narod, prkoseći auto-bombama i smaknućima zvaničnika, odrzao svoje prve slobodne izbore u pola stoljeća. U aprilu, novoizabrana prelazna nacionalna skupština formirala je vladu Dr. Jaafarija imenovala za premijera. Ovoga mjeseca, nakon vatrene debate, Iračani su se sporazumjeli da prošire svoju komisiju za izradu nacrta ustava - da bi u nju uključili više Arapa Sunita, kako bi ta važna zajednica takodjer imala snažan utjecaj na oblikovanje budućnosti svoje zemlje. Ja upućujem pohvale premijeru Jaafariju i njegovim sunarodnjacima, Iračanima, za njihov veliki trud i hrabrost.“ Govoreći uz pomoć prevodioca, premijer al-Jaafari je rekao da će narod Iraka nastaviti da se bori za demokratiju. ”Toliko veliki broj ljudi je govorio da demokratija neće nikada postojati u Iraku, govorili su da u Iraku izbori nikada neće biti održani, da u Iraku nikada neće biti formirana vlada i da nikada neće biti ustava - ali sve će to postojati i cijeli svijet će uvidjeti da su se u Iraku desile promjene, zbog snažne volje iračkog naroda i zemalja koje nam pomažu u tome.“ Jedan od narednih ciljeva iračke vlade je izrada nacrta novog ustava, o kojem će Iračani, kako je predvidjeno, glasati 15. Oktobra. Put koji predstoji, rekao je gospodin Bush, neće biti lak. ”Ubijanja, eksplozije bombi na putevima koje gledamo - pokazuju da se slobodi u Iraku protivi nasilan i nemilosrdan neprijatelj, koji nema nikakvog poštovanja za ljudski život. Teroristi se bore u Iraku jer znaju da će slobodan Irak u srcu Srednjeg istoka biti snažan udarac za ideologiju koja se odrzava na ugnjetavanju i strahu.“ Cilj neprijatelja je da nas otjera iz Iraka prije nego što Iračani uspostave sigurnu i demokratsku vladu, rekao je predsjednik Bush i dodao - Oni u tome neće uspjeti.